Wikipédia-vita:Javaslat tisztségviselők megválasztására/Wikitanács (2024)

message: Adott a helyzet, hogy tizenöt éve először nincsen Wikitanácsunk. Az eddigi Wikitanács mandátuma 30-án éjfélkor lejárt, új Wikitanácsot pedig érdeklődés hiányában nem sikerült választanunk. Talán érdemes volna megbeszélni, hogy ez egyáltalán probléma-e (ha jól látom, a most megszűnt Wikitanács egyetlen ügyet se tárgyalt), és ha igen, akkor mi az érdektelenség oka, és hogyan lehet ezen segíteni. --Malatinszky vita 2024. május 31., 04:17 (CEST)
Az én véleményem az, hogy a dolgot erőltetni nem kell. Most kiderült, hogy jelenleg nincs szükségünk Wikitanácsra, ha pedig idővel másképp látjuk ezt, még mindig kiírhatunk egy új választást a meglévő irányelv alapján. --Malatinszky vita 2024. május 31., 04:17 (CEST)
replies: text: És honnan tudjuk, mikor látunk másként? Így többesszámban? És kik képviselik a mit? Mert mondhatnánk, hogy a mi a közösség, de ugyanúgy vagyok ezzel, mint a politikában, hogy jön valaki, azt mondja, hogy mi, aztán egyszer csak kiderül, hogy azért volt az a mi, mert akkor a mi nem látott jobbat őnek, máskülönben, hogyha Ő jött volna nagy ő-vel korábban, akkor ott lett volna a mi a nagy Ő mellett, így viszont a kis ő mellett volt. Apród vita 2024. május 31., 10:40 (CEST)

text: Készítettem egy táblázatot a Wikitanács oldalára az ügyek évenkénti számáról és a döntésekről. Az, hogy a legutóbbi Wikitanács nem tárgyalt egyetlen ügyet sem, az örömteli fejleménynek tekinthető, mert azt mutatja, hogy elmúlt évben – néhány korábbi évtől eltérően – nyugodt hangvételben zajlottak a viták, még azok is, amelyek előfordultak. Ez azonban nem feltétlenül bizonyítéka annak, hogy ne lenne szükség Wikitanácsra. Például 2019–2020-ban sem tárgyalt a WT egyetlen ügyet sem, de a kocsmafali és szerkesztőlapi vitákban elég forró volt a helyzet, ami alapján nem véletlen, hogy a következő évben 4, majd az ezt követőben 6 beadvány érkezzen be. A közösség által hozott döntések nyilvánvalóan erősebbek egy korlátozott számú Wikitanács döntéseinél, azonban a közösségi vitákban sajnos a "hangerő" erősebben dominál, mint a különböző szempontok ütköztetése. A döntések esetében is kevésbé jelentkeznek az árnyalatok, illetve fokozatok. Nemcsak blokkolással lehet jobb  útra téríteni valakit. – Dodi123 vita 2024. június 2., 13:28 (CEST) 
Nem érzékelek problémát. Bináris ide Kelt: Wikipédia,  2024. május 31., 12:18 (CEST)
Még egy dolog: ugyan nem volt wikitanácsi ügy belőle, de Tegzes esetében felmerült, hogy esetleg wikitanács elé kellene vinni Tegzest (illetve egyébként rossz helyre írva nem szabályosan wikitanácsi döntést kért Tegzes is). Végül véleményezés lett belőle, nem wikitanácsi ügy, amely Tegzes kitiltásával járt. Ezt a tények kedvéért tettem hozzá, nem egyik vagy másik mellett ágálva. Csak azért írtam, mert Malatinszky azt írta, hogy ha jól látom, a most megszűnt Wikitanács egyetlen ügyet se tárgyalt. Apród vita 2024. május 31., 15:36 (CEST)

text: A Tegzes-ügy (amit a Wikitanács nem tárgyalt) mutat egy sémát arra, hogy hogyan tudja a közösség Wikitanács nélkül is elintézni a vitás ügyeit. -- Malatinszky vita 2024. május 31., 16:09 (CEST)
Ha úgy gondolod, hogy a szerkesztők egymás közötti vitájáról ne egy testület, hanem az istenadta nép döntsön, lelked rajta. Bizonyára a nép jobban megbízik a saját döntésében, mint egy általa választott testület döntésében (most mondhatnánk, hogy részben évről évre ugyanazok jelentkeztek, de az nem rajtuk múlott, hanem hogy sokan azt mondták, nem megyek wikitanácstagnak vagy már nem akarok annak menni), mégha némelykor nem egyenesen a kitiltás kell, hogy mindennek az eredménye legyen, hanem részleges tiltások. Éljenek a jakobinusok! Le a gironde-stákkal! Apród vita 2024. május 31., 18:50 (CEST)
Ha pedig valaki azt mondja, ott vannak az adminok is, akkor közlöm, hogy amikor én idejöttem 2012-ben nem volt olyan, hogy a szerkesztők orrára koppintottak volna, hogy ez vagy az, nem admintéma, el se tudtam akkor még képzelni, hogy egyszer ilyen okokra fognak hivatkozni (2014-ben lett  kitalálva a nemadmin sablon Rlevente által, de jó ideig nem volt annyira kihasznált utána sem) érzékelhetően az utóbbi években igyekeznek minél több súlyt levenni különböző dolgokra hivatkozva a saját vállukról.
Tegzesről pedig annyit, hogy amikor az egyik szerkesztő (máskülönben admin) kezdetben az adminok falára ment panaszkodni intézkedést várva, senki sem mozgatta füle botját és lassan ébredezett a wikitársaság. És kezdetben én sem támogattam a wikitanács elé kerülését, látva, hogy kezdetben magányosan küzdött Tegzes modora és szerkesztései ellen. Apród vita 2024. május 31., 19:07 (CEST)
Nagy győzelem ez az Adminok részére, Lehet pezsgőt nyitni! Gratula!!! Texaner vita 2024. június 1., 22:25 (CEST)
thread_title:  Hogyan tovább?